سيسيولينا (Cicciolina) (26 نوفمبر 1951 -) ممثلة ومخرجة ومنتجة بورنوجرافية مجرية ، اسمها الحقيقى آنا ايلينا ستالر (Anna Elena Staller) ومشهورة بإسم ايلونا ستالر (Ilona Staller) اتولدت سيسيولينا يوم 26 نوفمبر 1951 فى بودابيست عاصمة المجر ، وهى شخصية متعددة المواهب لأنها اشتغلت كمان فى السياسه وفى الغنا . واتشهرت فى مصر بعدما اتكلم عنها الممثل الكوميدى المصرى احمد ادم فى مشهد من فيلمه الشهير معلش احنا بنتبهدل . سيسيولينا بدأت شغلها سنة 1964 كموديل مع الوكالة المجرية للموديلات ، وفى أواخر الستينات اشتغلت عاملة فى فندق Budapest Luxury . فى سنة 1970 سافرت سيسيولينا لايطاليا وهناك خدت الجنسية الايطالية بعدما اتجوزت مواطن ايطالى ، وفى نفس السنة دخلت فى مجال البورنوجرافيا ومثلت اكتر من 40 فيلم بورنوجرافى اهمهم L'ingenua و La supplente و La liceale و Cicciolina amore mio و Porno Poker و Telefono rosso و Cicciolina e Moana (Mondiali) و Inhibition . فى سنة 1973 بدأت سيسيولينا طريق الشهرة بعدما قدمت البرنامج الاذاعى ? Voulez-vous coucher avec moi اللى كان بيتذاع على محطة Radio Luna الاذاعية الايطالية ، وفى البرنامج ده اختارت لنفسها اسم سيسيولينا كاسم شهرة ليها بدل اسمها الحقيقى .